3.การประกอบธุรกิจ

ลักษณะผลิตภัณฑ์หรือบริการ บริษัทฯ ประกอบธุรกิจประเภทอุตสาหกรรมสายยางยืด
และแถบยางยืดซึ่งผลิตภัณฑ์ส่วนใหญ่จะใช้เป็นส่วนประกอบของเสื้อผ้า
ที่มียางยืดเป็นส่วนประกอบและสามารถนำไปใช้งานทางด้านอื่น ๆ ได้ตามที่ลูกค้าต้องการ

การตลาดและภาวะการแข่งขัน กลยุทธ์การแข่งขัน : -

- คุณภาพสินค้าและการปรับปรุงอย่างต่อเนื่อง
ผลิตภัณฑ์ของบริษัทฯเป็นวัตถุดิบอย่างหนึ่งที่ลูกค้านำไปเพื่อผลิตเป็นผลิตภัณฑ์ชนิดต่าง
ๆที่ส่งไปขายยังตลาดโลกที่มีการแข่งขันสูง
ดังนั้นบริษัทฯจึงไม่หยุดนิ่งได้มีการปรับปรุงคุณภาพผลิตภัณฑ์อย่างต่อเนื่อง
โดยคำนึงถึงคุณภาพของสินค้าและความต้องการของลูกค้าเป็นสิ่งสำคัญตลอดจนการนำระบบบริหารงาน
ISO 9001 : 2000 มาใช้เพื่อเพิ่มประสิทธิภาพในการทำงานและเพิ่มความมั่นใจให้กับลูกค้า

- ราคา
มีการกำหนดราคาให้เหมาะสมกับภาวะการแข่งขันในตลาดเป้าหมายและมีเงื่อนไขการขายที่ลูกค้าพอใจ

- การให้บริการ พัฒนาทางด้านการบริการและการส่งมอบสินค้าให้รวดเร็วมากยิ่งขึ้น
เพื่อให้ทันกับความต้องการของลูกค้า

ลักษณะของลูกค้า แบ่งได้เป็น 2 ประเภทคือ

1. ลูกค้าที่เป็นบริษัทแม่และเป็นผู้จำหน่ายสินค้าของบริษัทคือ บริษัท สหยูเนี่ยน จำกัด(มหาชน)
เขตบางชัน

2. ลูกค้าที่บริษัทขายสินค้าให้โดยตรง

ลักษณะความสัมพันธ์ ปัจจุบันลูกค้าที่บริษัทติดต่อส่วนใหญ่เป็นลูกค้าที่ซื้อขายกันมานาน
และบริษัทมีการให้คำปรึกษารวมทั้งข้อเสนอแนะต่างๆ ให้กับลูกค้าเพื่อให้เกิดความพึงพอใจ

ลูกค้าเป้าหมาย

-   ผลิตภัณฑ์ RUBBER มีเป้าหมายที่จะขยายการส่งออก RUBBER TAPE ไปทางตลาดยุโรป
    อเมริกา และเอเซีย

-   ผลิตภัณฑ์ BRAID และ WEBBING
    เน้นกลุ่มลูกค้าอุตสาหกรรมผลิตเสื้อผ้าสำเร็จรูปภายในประเทศเป็นกลุ่มเป้าหมาย

การจัดจำหน่าย

-   จัดจำหน่ายให้กับบริษัท สหยูเนี่ยน จำกัด(มหาชน) ซึ่งเป็นบริษัทแม่ประมาณ 90.73 %

-   จัดจำหน่ายโดยตรงจากบริษัท ประมาณ 9.27 %

สัดส่วนการจำหน่ายในประเทศและต่างประเทศ

  สัดส่วนการจำหน่ายในประเทศ 34.56 %

  สัดส่วนการจำหน่ายต่างประเทศ 65.44 % ( JAPAN,HONG KONG ,HOLLAND,KOREA…etc.)

สภาพการแข่งขัน
เนื่องจากภาวะเศรษฐกิจในปัจจุบันที่มีการชะลอตัวลงอย่างต่อเนื่องมาตลอดระยะเวลา 3-4 ปี
ที่ผ่านมา
ทำให้เป็นปัญหากับการประกอบธุรกิจที่จะต้องประสบกับการแข่งขันทางการค้าค่อนข้างสูงทั้งจากภายในประเทศ
และต่างประเทศ
ดังนั้นบริษัทฯจึงต้องพยายามยกระดับคุณภาพของสินค้าให้ดีมากยิ่งขึ้นและใช้ความรวดเร็วทางด้านการบริการให้ทันกับความต้องการของลูกค้า
เพื่อรักษาลูกค้าเดิมไว้และพยายามขยายตลาดทั้งภายในประเทศและต่างประเทศเพิ่มมากขึ้น

จำนวนคู่แข่งของบริษัทมีประมาณ 6 ราย

ขนาดของคู่แข่งขันจะมีขนาดใกล้เคียงกัน หรือมีขนาดเล็กกว่าบริษัท

แนวโน้มภาวะอุตสาหกรรม และสภาพการแข่งขันในอนาคต การเจริญเติบโตของอุตสาหกรรมยางยืด
ค่อนข้างช้า และการแข่งขันในตลาดสูง
อุตสาหกรรมยางยืดจะผูกพันกับกลุ่มโรงงานผู้ผลิตเสื้อผ้าสำเร็จรูปเป็นส่วนใหญ่
การที่จีนเข้าร่วมเป็นสมาชิกWTOนั้น สินค้าที่คาดว่าจะต้องเผชิญการแข่งขันกับสินค้าของจีนได้แก่
เสื้อผ้าสำเร็จรูป เครื่องหนัง และรองเท้า เนื่องจากจีนมีศักยภาพในการผลิตสูงกว่า
และต้นทุนต่ำกว่า ทำให้มีความได้เปรียบ
คาดว่าในอนาคตผู้ผลิตเสื้อผ้าสำเร็จรูปจะต้องประสบกับปัญหาอย่างแน่นอน
และจะมีผลกระทบทางอ้อมกับบริษัทผู้ผลิตยางยืดที่ป้อนเข้าโรงงานผลิตเสื้อผ้าสำเร็จรูปอย่างหลีกเลี่ยงไม่ได้
สิ่งสำคัญที่สุดคือเราจะต้องผลิตสินค้าที่มีคุณภาพและมีราคาที่สมเหตุสมผล
รวมทั้งมีการพัฒนารูปแบบสินค้าให้ตรงตามความต้องการของลูกค้าจึงจะสามารถยืนหยัดและมีบทบาทในตลาดต่อไปได้

 การจัดหาผลิตภัณฑ์ หรือบริการ 

ที่ตั้งโรงงาน เลขที่ ง.1 หมู่ที่13 ถนนเสรีไทย แขวงมีนบุรี เขตมีนบุรี กรุงเทพณ 10510

จำนวนโรงงานรวมทั้งหมด 5 หลัง ประกอบด้วย อาคารโรงงาน 3 หลัง ,
อาคารคลังวัตถุดิบและวัสดุ 1 หลัง , อาคารคลังสินค้าสำเร็จรูปและส่วนSLITTING 1 หลัง

  ---------------------- --------------- ---------- ---------- ----------
  ปริมาณการผลิตจริง         หน่วย (1:1,000)  2544       2543       2542

  เส้นยางและแถบยาง        กิโลกรัม          3,886      3,729      3,274

  สายยางยืดถัก             กุรุสหลา          902        883        822

  สายยางยืดทอ             กุรุสหลา          299        331        289

                         กิโลกรัม          30         31         19
  ---------------------- --------------- ---------- ---------- ----------

- บริษัทมีนโยบายการผลิตที่สำคัญคือ ผลิตสินค้าที่มีคุณภาพไม่เป็นอันตรายต่อสุขภาพ
และรักษาสิ่งแวดล้อมมีการส่งมอบตรงเวลา
พยายามลดต้นทุนเพื่อให้ผลิตภัณฑ์ของบริษัทสามารถสู้กับคู่แข่งขันทั้งตลาดในประเทศและต่างประเทศได้
รวมทั้งดูแลและเอาใจใส่พนักงานทุกระดับชั้นให้มีขวัญและกำลังใจในการปฏิบัติงานที่ดี

- การจัดหาวัตถุดิบ : วัตถุดิบหลักที่ใช้ในการผลิตคือยางธรรมชาติ
ซึ่งผลิตโดยบริษัทในเครือสหยูเนี่ยน โดยมีแหล่งวัตถุดิบที่จังหวัดจันทบุรี และจังหวัดตราด
วัตถุดิบที่ใช้ส่วนใหญ่ซื้อภายในประเทศและเพื่อจำกัดความหลากหลาย
ซึ่งอาจส่งผลกระทบถึงคุณภาพของผลิตภัณฑ์ จึงได้สั่งซื้อจากบริษัทในเครือสหยูเนี่ยน
ทำให้ไม่มีปัญหาทางด้านคุณภาพของวัตถุดิบ

- ปัญหาการขาดแคลนวัตถุดิบ : คาดว่าจะไม่เกิดขึ้นง่าย เพราะวัตถุดิบหลักคือยาง
เป็นวัตถุดิบที่ผลิตเองภายในประเทศ ซึ่งมีอยู่หลายจังหวัด

- ผลการเปลี่ยนแปลงเทคโนโลยีต่อการใช้วัตถุดิบ :
บริษัทฯคาดว่าในอนาคตอันใกล้นี้ไม่มีการเปลี่ยนแปลงเทคโนโลยี จึงไม่มีปัญหาต่อการใช้วัตถุดิบ

สัดส่วนการซื้อวัตถุดิบในประเทศปี 2544 96.47 %

สัดส่วนการซื้อวัตถุดิบต่างประเทศปี 2544 3.53 %

- กระบวนการผลิตที่อาจจะมีผลกระทบต่อสิ่งแวดล้อม : บริษัทฯได้มีการบำบัดน้ำเสีย
โดยใช้ระบบบำบัดน้ำเสีย แบบACTIVATED SLUDGE
ส่วนการกำจัดกากตะกอนจากบ่อบำบัดและเศษยางจากกระบวนการผลิต
คือนำไปฝังกลบและนำไปทำลายด้วยกระบวนการและกรรมวิธีอย่างถูกต้องตามกฎหมาย

- การดำเนินการเพื่อลดผลกระทบ : ได้ให้บริษัทที่รับกำจัดกากอุตสาหกรรม
ซึ่งได้รับอนุญาตจากกระทรวงอุตสาหกรรมเป็นผู้ดำเนินการกำจัดกากอุตสาหกรรมของบริษัทฯ

ในขณะเดียวกันบริษัทฯได้มีการควบคุมระบบน้ำเสียจากกระบวนการผลิต โดยมีการส่งน้ำไปวิเคราะห์
ทุกๆ เดือน เพื่อควบคุมไม่ให้มีค่าเกินมาตราฐาน

( หน่วย : ล้านบาท ) 2544 2543 2542

- ค่าใช้จ่ายดำเนินการเพื่อลดผลกระทบต่อสิ่งแวดล้อม : 1.48 1.57 1.03

- ข้อพิพาท/การถูกฟ้องร้องเกี่ยวกับสิ่งแวดล้อม ไม่มี

งานที่ยังไม่ได้ส่งมอบ ไม่มี